VENDIM                                
Nr. 6, datë 9.2.2015

PËR ADMINISTRIMIN “TRANZITOR” TË PROJEKTEVE ME AUTORITET KONTRAKTUES KOMUNAT, NË PERIUDHËN SHKURT- SHTATOR 2015

Në mbështetje të nenit 100 të Kushtetutës dhe të nenit 15 e të aneksit 3, tee ligjit nr.160, datë 27.11.2014, “Për buxhetin e vitit 2015”, në zbatim të ligjit nr.115/2014, “Për ndarjen administrative territoriale të njësive të qeverisjes vendore në Republikën e Shqipërisë”, Komiteti për Zhvillimin e Rajoneve

VENDOSI:

1. Komunat, si autoritete kontraktuese për kontratat e nënshkruara për zbatim punimesh, duhet të sigurojnë përfundimin e zbatimit të projekteve të financuara në vazhdim, me cikël financimi-zbatimi deri në vitin 2014, përpara datës 30.6.2015. Përfundimi i punimeve përfshin dorëzimin e objektit dhe dokumentacionin përkatës tekniko - finanaciar për zbatimin e projektit dhe proceset e kolaudimit, kur grafiku i afateve të zbatimit të projektit e mundëson/lejon këtë, si edhe kryerjen e pagesave financiare. 
2. Për komunat, sipas pikës 1, të këtij vendimi, të cilat nuk arrijnë të respektojnë afatin e vendosur, do të pezullohet financimi dhe zbatimi i tyre. Të gjitha të drejtat dhe detyrimet, të cilat burojnë  nga zbatimi i kontratave të nënshkruara nga komunat për projektet me burim financimi Fondin për Zhvillimin e Rajoneve, i transferohen njësisë së re të qeverisjes vendore në të cilen komuna “përthithet” sipas ndarjes së re administrative dhe territoriale, sipas ligjit nr.115/2014, datë 31.7.2015. Komunat me projekte dhe kontrata punimesh të papërfunduara, duhet të vënë në dispozicion /transferojnë tek njësia e re territoriale që i përthith, dokumentacionin administrativ, për të gjitha fazat e ndjekura dhe të planifikuara, deri në zbatimin e plotë të kontratës. 
3. Vijimi i zbatimit të projektit mund të kryhet nëpërmjet delegimit të funksioneve (kontratave) përmes marrëveshjeve të delegimit me njësi të qeverisjes vendore bashkinë qendër, e cila do të “përthithë” si njësi, në ndarjen e re territoriale, komunën autoritet kontraktues, sipas ligjit nr.115/2014, datë 31.7.2014, “Për ndarjen administrative territoriale të njësive të qeverisjes vendore në Republikën e Shqipërisë”.
4. Financimi i projekteve të reja (përveç programit të Shqipërisë Dixhitale), gjatë vitit 2015, me vendndodhje territorin e komunave, do të kryhet për ato projekte ku aplikuesi komunë ka arritur një marrëveshje delegimi, dhe/ose partneriteti rajonal, me një prej institucioneve të mëposhtme:
a) Fondin Shqiptar të Zhvillimit;
b) këshillin e qarkut përkatës.
ku këto të fundit, si aplikant dhe autoritet kontraktues, do të zbatojnë projektin në emër dhe për llogari të komunës në territorin e të cilës shtrihet projekti.
5. Ngarkohen sekretariatet teknike, ministri i Zhvillimit Urban, ministri i Financave dhe Sekretariati i Përgjithshëm i Komitetit për Zhvillimin e Rajoneve, në Kryeministri, për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

KRYETARI
Edi Rama

Z ë vend ë skryeministri                 An ë tar ;   Ministri i Financave                 Anëtar ;   Ministri i Zhvillimit Ekonomik, Tregtisë   dhe  Sipërmarrjes     Anëtar ;   Minist ri i Zhvillimit Urban   dhe     Turizmit           Anëtar ;   Ministri i Transportit dhe Infrastrukturës             Anëtar ;   Ministri i Arsimit dhe Sportit               Anëtar ;   Ministri i Shëndetësisë                   Anëtar ;   Ministri i Bujqësisë, Zhvillimit Rural dhe   Administrimit të Uj ë rave                   Anëtar ;   Ministri i Kulturës                   Anëtar ;     Ministri i Mjedisit                   Anëtar ;     Ministri i  Pun ë ve t ë   Brendshm e               Anëtar ;   Ministri i Shtetit për   Inovacionin dhe  Administratën Publike     An ë tar ;   Ministri i Shtetit për Çështjet Vendore             Anëta r ;     Kryetari i Shoqatës së Bashkive të Shqipërisë         Anëtar ;     Kryetari i Shoqatës së Komunave të Shqipërisë         Anëtar ;     Kryetari i Shoqatës së Qarqeve  të Shqipërisë         Anëtar ;     Kryetari i Shoqatës për Autonomi Vendore           Anëtar .    


